The Quest

The Quest er det 22. studioalbumet fra progressive rock-bandet Yes, utgitt i oktober 2021 på InsideOut Music og Sony Music. Dette er bandets første med Billy Sherwood som medlem siden The Ladder i 1999, og det første Yes-albumet uten Chris Squire, som døde i 2015. Det er også det første albumet fra Yes uten noen originalmedlemmer og det siste der trommeslager Alan White medvirker. Albumet kom på 20.-plass på UK Albums Chart.

På grunn av koronapandemien og nedstengingene i mars 2020 måtte Yes, som de fleste andre band, avlyse alle planlagte konserter. Dette ga bandet mulighet til å fokusere på studioinnspillinger. Albumet ble hovedsakelig spilt inn i California og England mens orkesterarrangementene ble spilt inn av orkesteret FAMES i Nord-Makedonia. Vokalisten Jon Davison skrev de fleste tekstene, som omhandler temaer som håp, optimisme og miljøvern. 

The Quest ble utgitt på flere formater, inkludert CD, LP, Blu-ray og flere strømmingsplattformer. Plateomslaget er laget av Roger Dean. 

Albumet ble produsert av Yes' gitarist Steve Howe og det ble generelt godt mottatt av musikkjournalister. Det ble påpekt at Howe var en kompetent produsent og at musikken var en forbedring fra det forrige, sterkt kritiserte albumet Heaven & Earth fra 2014.

Sporliste 
«The Ice Bridge», (Davison, Monkman, Downes) – 7:01
I. «Eyes East»
II. «Race Against Time»
III. «Interaction» 
«Dare to Know», (Howe) – 6:00
«Minus the Man», (Davison, Sherwood) – 5:35
«Leave Well Alone», (Howe) – 8:06
I. «Across the Border»
II. «Not for Nothing»
III. «Wheels»
«The Western Edge», (Davison, Sherwood) – 4:26
«Future Memories», (Davison) – 5:08
«Music to My Ears», (Howe) – 4:41
«A Living Island», (Davison, Downes) – 6:52
I. «Brave the Storm»
II. «Wake Up»
III. «We Will Remember»
Spor på bonus-CD
«Sister Sleeping Soul» (Davison, Howe) – 4:51
«Mystery Tour» (Howe) – 3:33
«Damaged World», (Howe) – 5:20

Personell
Jon Davison – vokalist , elektrisk gitar 
Steve Howe – gitarer – akustisk gitar, elektrisk gitar, elektrisk sitar  steelgitar , koto og autoharpe , mandolin , vokaler
Geoff Downes – piano , Hammondorgel , synthesizere , orgel , Mellotron , Fender Rhodes-piano 
Billy Sherwood – bassgitar, vokaler , Fender Rhodes-piano , keyboard og akustisk gitar 
Alan White – trommer

Andre medvirkende 
Jay Schellen – perkusjon
FAMES Studio-orkester 
Paul K. Joyce – orkesterarrangement
Oleg Kondratenko – dirigent

Referanser 

Yes-album
Musikkalbum fra 2021